L-Għaqda Muzika Marija Bambina Banda Vittorja ser tkun qed ittellgħa kunċert mużikali nhar il-Ħadd 11 ta’ Mejju ġewwa Pinto Wharf 1/2, Valletta Waterfront. Dan il-kunċert ser ikun qiegħed jittella bħala parti mill-attivitajiet imtellgħa f’għeluq il-25 Sena Banda tal-Għaqda kif ukoll il-200 sena anniversarju mit-twelied ta’ Adolf Sax. Adolf Sax kien il-persuna li vvinta l-istrument popolari s-Saksafon. Dan il-kunċert ser ikun ibbażat fuq il-mużika ta seklu 19, meta dan l-instrument kien qed jiġi vvintat.  Xogħolijiet minn diversi kompożituri bħal Mussorgsky, Holtz, Verdi u l-kompożitu Malti Pace ser ikunu qiegħdin jindaqqu waqt dan il-kunċert.  Bħala mistieden speċjali ser ikun hemm Antonio Mollica. Attrazjoni oħra f’dan il-kunċert hija l-wirja artistika ta’ ritratti esebiti imtellgħa mid-disinjatur diġitali Robert Spiteri.  Il-banda ser tkun taħt il-direzzjoni tal-Mro Robert Bugeja. Għal aktar informazzjoni u biljetti tistgħu iċ-ċemplu St James Cavallier fuq 21223 200.